ΓΡΑΠΤΗ ΕΡΩΤΗΣΗ P-3506/01

υποβολή: Niels Busk (ELDR) προς την Επιτροπή

(12 Δεκεμβρίου 2001)

Θέμα: Δασμοί αντιντάμπινγκ επί εμπορικών λιπασμάτων

Πώς δικαιολογεί η Επιτροπή την απόφασή της να διατηρήσει το δασμό αντιντάμπινγκ επί των εμπορικών λιπασμάτων από την Ανατολική Ευρώπη καθώς και την πρόταση για τη επέκταση του δασμού αυτού·

Μειώνοντας τους εισαγωγικούς δασμούς επί των σιτηρών, η Επιτροπή επέτυχε τον ευκταίο σκοπό της μείωσης των τιμών. Στο πλαίσιο αυτό η πρόταση επιβολήςψηλότερου δασμού αντινπάμπινγκ επί των εμπορικών λιπασμάτων αποτελεί παράλογο περιορισμό των ανταγωνιστικών δυνατοτήτων της γεωργίας στην Ε.Ε. και μια απότομη στροφή σε σύγκριση με την έως τώρα εμπορική πολιτική της Επιτροπής.

Συμμερίζεται άραγε η Επιτροπή την άποψη αυτή·

Απάντηση του κ. Lamy εξ ονόματος της Επιτροπής

(4 Φεβρουαρίου 2002)

Η Κοινότητα επέβαλε δασμούς αντιντάμπινγκ σε σειρά αζωτούχων λιπασμάτων ορισμένων τρίτων χωρών, μεταξύ των οποίων συμπεριλαμβάνονται ορισμένες χώρες της Ανατολικής Ευρώπης.

Η Επιτροπήπενθυμίζει στο Αξιότιμο Μέλος του Κοινοβουλίου ότι οι κοινοτικοί παραγωγοί που έχουνποστεί ζημία λόγω των εισαγωγών με ντάμπινγκ τυγχάνουν προστασίαςπό μορφή δασμών αντιντάμπινγκ, δυνάμει της συμφωνίας αντιντάμπινγκ του Παγκόσμιου Οργανισμού Εμπορίου και της κοινοτικής νομοθεσίας. Στην περίπτωση των λιπασμάτων, η Επιτροπή πρότεινε στο Συμβούλιο να επιβάλει δασμούς αντιντάμπινγκ μόνο μετά από προσεκτική εξέταση των αποδεικτικών στοιχείων που προσκόμισαν ο καταγγέλλων κοινοτικός κλάδος παραγωγής καθώς και οι ενδιαφερόμενοι εξαγωγείς, εισαγωγείς και χρήστες.

Πρέπει να σημειωθεί ότι οι δασμοί αντιντάμπινγκ προτείνονται μόνο εφόσον είναι προς το συμφέρον της Κοινότητας στο σύνολό της, αφού ληφθούνπόψη τα συμφέροντα όλων των ενδιαφερόμενων μερών. Σε καθεμία από τις περιπτώσεις που αφορούν τα λιπάσματα, όλα τα διάφορα ενδιαφερόμενα μέρη είχαν τη δυνατότητα ναποβάλουν τις απόψεις τους. Ειδικότερα, έγινε συστηματική έκκληση προς τις οργανώσεις των γεωργών να συμμετάσχουν στις έρευνες. Επιπλέον, δεκτά σε ακρόαση από την Επιτροπή έγιναν όλα τα μέρη πουπέβαλαν σχετικό αίτημα. Η Επιτροπή διεξήγαγε ανάλυση σχετικά με τις τυχόν αρνητικές επιπτώσεις των μέτρων αντιντάμπινγκ στους χρήστες και ιδίως στους γεωργούς. Βάσει των στοιχείων που ελήφθησαν και επαληθεύθηκαν, η Επιτροπή κατέληξε στο συμπέρασμα ότι η δυνητική αύξηση του κόστους για τους γεωργούς, η οποία θα μπορούσε να προκύψει από την επιβολή των δασμών, θα ήταν, στη χειρότερη περίπτωση, πολύ περιορισμένη (κάτω του 1 %) και, λαμβανομένωνπόψη όλων των συνθηκών, δεν ήταν τόσο μεγάλη ώστε να δικαιολογεί την έλλειψη προστασίας του κοινοτικού κλάδου παραγωγής λιπασμάτων από αποδεδειγμένα αθέμιτες εμπορικές πρακτικές.

Το Αξιότιμο Μέλος του Κοινοβουλίου αναφέρεται επίσης σε ορισμένες μειώσεις των εισαγωγικών δασμών σιτηρών. Οι μειώσεις αυτές πραγματοποιήθηκαν σύμφωνα με τιςποχρεώσεις που έχει αναλάβει η Επιτροπή στο πλαίσιο της συμφωνίας ΠΟΕ. Η μείωση των τελωνειακών δασμών επί των γεωργικών προϊόντων δεν συνδέεται σε καμία περίπτωση με μέτρα που αποβλέπουν στην καταπολέμηση ζημιογόνου πρακτικής ντάμπινγκ. Ο στόχος των μέτρων αντιντάμπινγκ είναι να εξαλειφθούν οι ζημιογόνες επιπτώσεις του ντάμπινγκ, οι οποίες διαπιστώθηκαν παρά την ύπαρξη τελωνειακών δασμών.

Για τους λόγους αυτούς, η Επιτροπή δεν συμμερίζεται την εκτίμηση σύμφωνα με την οποία τα μέτρα αντιντάμπινγκ θα περιορίσουν παράλογα τις ανταγωνιστικές δυνατότητες των κοινοτικών γεωργών στην αγορά της ΕΕ. Επιπλέον, θεωρεί ότι τα μέτρα αυτά δεν αποτελούν σε καμία περίπτωση παρέκκλιση από την κοινοτική εμπορική πολιτική.